Konföderációs zászlónak nézett egy norvég lobogót egy írónő az USA-ban - 888.hu
konföderációs zászló, norvégia, usa
A Sports Illustrated beszámolója szerint egy Seattle-ben élő, bestseller írónő bejelentést tett a Seattle Times nevű helyi médiumnál, miután a szomszédja egy konföderációs zászlót tett ki a házára.
Az újságnak címzett levelében az írónő, Rebecca Morris ezt írta:
Üdv! A greenwood-i környéken, ahol lakom valaki hirtelen kitett egy konföderációs lobogót. […] Szeretném tudni, hogy ez mégis mit jelentsen. Nem szeretnék az illető ajtaján bekopogni. Több ilyen is van a környéken? Köszi előre is.”
Rövid utánajárás után azonban kiderült, hogy valójában egy norvég zászlóról van szó. A ház tulajdonosa a téli olimpia miatt tette ki a skandináv ország lobogóját, s mint kiderült, szülei még az 1950-es években érkeztek Norvégiából az Egyesült Államokba.
Az írónő, miután fény derült a tévedésére, az aktuálpolitikai helyzetet hibáztatta.
Talán ez a tanulság. Annyira feszültek vagyunk ebben a politikai légkörben, hogy néha képzelődünk.”